OzLabs/hebrew-wiki-articles huggingface dataset:
בריכת ההשתקפות

בריכת ההשתקפות, או בשמה הרשמי: בריכת ההשתקפות של אנדרטת לינקולן (באנגלית: Lincoln Memorial Reflecting Pool) היא הגדולה מבין בריכות השתקפות רבות בבירת ארצות הברית, וושינגטון די. סי.. זוהי בריכה ארוכה וגדולה הממוקמת בשטח המול, ממזרח לאנדרטת לינקולן וממערב לאנדרטת וושינגטון. כאחד מסימני ההיכר הידועים של העיר וושינגטון, מהווה בריכת ההשתקפות אתר בו מבקרים כ-24 מיליון מבקרים בשנה. סביב לבריכה משתרעים שבילי הליכה ששדרות עצים מטילות עליהם את צילם. בתלות בנקודת המבט של הצופה, הבריכה משקפת את אנדרטת וושינגטון, את אנדרטת לינקולן, את שדרות העצים ואת השמיים.

==תיאור==
מראה בריכת ההשתקפות הקפואה בחורף
בריכת ההשתקפות עוצבה על ידי האדריכל הנרי בייקון ונבנתה בין השנים 1922 – 1923, לאחר חנוכתה של אנדרטת לינקולן. אורכה של הבריכה הוא 618 מטרים ורוחבה הוא 51 מטרים. עומקה בסמוך לגדותיה הוא 46 ס"מ ובמרכזה 76 ס"מ. תכולת המים בה מגיעה ל-25,500 מטר מעוקב.

==שיקום==
בריכת ההשתקפות בעת עבודות השיקום
באמצעות מימון שהוקצה במסגרת "חוק השיקום וההשקעה" (American Recovery and Reinvestment Act of 2009) ביצע שירות הפארקים הלאומיים של ארצות הברית עבודות שיקום של הבריכה. מערכת אספקת המים של הבריכה הותאמה כך שימנע מצב של מים עומדים באמצעות סירקולציה של מים מאגן הגאות שמנקז עודפים מנהר הפוטומק. בעבר סופקו מים לבריכה ממערכת מי השתייה העירונית. שבילי הליכה מרוצפים הוספו לגדות הצפונית והדרומית של הבריכה במקום משטחי הדשא השחוקים כדי למנוע סחיפה נוספת. המיזם, שביצועו ארך 18 חודשים ועלותו הגיעה ל-30.7 מיליון דולר, החל בנובמבר 2010. במאי 2011 החלו העובדים לשקע את 2,113 עמודי יסודות העץ לתוך השכבה הרכה והביצתית של אדמת שפת הנהר החרסיתית בעומק של 12 מטרים ולגרוף חומר על פני סלע האם כדי שיהווה תמיכה לבריכה החדשה. בריכת ההשתקפות נפתחה מחדש ב-12 באוגוסט 2012. המיזם כולו נוהל על ידי חברת לואיס ברגר (Louis Berger Group).

==אירועים היסטוריים==
המצעד לוושינגטון למען חירות ותעסוקה {{ש}} 28 באוגוסט 1963
מתוקף מיקומה של בריכת ההשתקפות למרגלות המדרגות של אנדרטת לינקולן, היא הייתה מקום התרחשותם של אירועים היסטוריים רבים.
* ב-1939 לא הותר לזמרת מריאן אנדרסון לקיים הופעה בקונטיטושן הול (Constitution Hall) בוושינגטון בשל העובדה שהיא הייתה אפרו-אמריקאית. בקונצרט שנערך ליד בריכת ההשתקפות, תחת כיפת השמים, ביום ראשון של חג הפסחא של אותה שנה, נכח קהל של יותר מ-75,000 איש.
* ב-28 באוגוסט 1963 התקיים באזור הבריכה המצעד לוושינגטון למען תעסוקה וחירות. היה זה האירוע בו נשא מרטין לותר קינג את נאומו המפורסם, יש לי חלום, מול קהל של כרבע מיליון איש.
* ב-2009 התקיימו חגיגות ההשבעה ההמוניות של נשיא ארצות הברית, ברק אובמה שהושבע אז. בחגיגות השתתף קהל שמנה 400,000 איש.
* ב-2010 התקיימה עצרת השבת הכבוד (Restoring Honor rally) כשהנואמים המרכזיים היו אלבדה קינג, אחייניתו של מרטין לותר קינג, המועמדת לשעבר לתפקיד סגנית הנשיא, שרה פיילין וגלן בק, מארגן האירוע.
* ב-28 באוגוסט 2013, התקיים אירוע לציון 50 שנה למצעד לוושינגטון למען תעסוקה וחירות ולנאומו ההיסטורי של מרטין לותר קינג. באירוע נשאו דברים הנשיא אובמה וג'ון לואיס, אחרון הנואמים באירוע המקורי שנותר אז בחיים.

==קישורים חיצוניים==

==הערות שוליים==

קטגוריה:וושינגטון די. סי.: מבנים
קטגוריה:המול
השתקפות
פילום (בלשנות)

בבלשנות היסטורית, פילום הוא קבוצה של משפחות שפות, שתיתכן ביניהן קרבה גנטית. בהקשר זה, קרבה גנטית היא קרבה הנובעת ממקור משותף בשלב מוקדם יותר של השפה (או בשפה קדומה יותר), ובניגוד לקרבה לשונית שסיבתה שאילה של מילים או של מאפיינים לשוניים אחרים. הפילום הוא ההקבצה הבלשנית של שפות ברמת הארגון ההיררכית הגבוהה ביותר. מקור המונח במילה היוונית Φύλο שמשמעותה סוג.

== מקור ==
[https://web.archive.org/web/20070210155812/http://www.bartleby.com/61/54/P0275400.html The American Heritage® Dictionary of the English Language: Fourth Edition]
== הערות שוליים ==

קטגוריה:בלשנות היסטורית

en:Language family
בריכת השתקפות

בריכת ההשתקפות של אנדרטת לינקולן בוושינגטון - מבט לכיוון אנדרטת וושינגטון]]
היכל התרבות תל אביב {{ש}}בריכת השתקפות - 2011
בריכת השתקפות היא בריכת נוי המתפקדת כאלמנט דומיננטי בנוי של אדריכלות נוף, הנבנה בדרך כלל כמרכיב ממכלול מבנים מונומנטליים או אנדרטאות. מבנה זה יהיה בדרך כלל בריכה רדודה שבה משתקף המבנה או האנדרטה. מטרת הבריכה היא הבאת הצופה לידי רוגע, או העצמת הרגשות שמעורר בצופה המבנה המונומנטלי או האנדרטה.

לקראת סוף המאה ה-20 התווסף השימוש בברכות השתקפות כחלק אינטגרלי של מבנה, המטרה כפשוטה לאפשר השתקפות של המבנה החדש ו/או מבנה קיים וקרוב במימי הבריכה

דוגמאות לבריכות השתקפות:
* בריכת ההשתקפות של אנדרטת לינקולן בעיר וושינגטון בארצות הברית.
* בריכת ההשתקפות בטאג' מאהל בעיר אגרה שבהודו.
* בריכת ההשתקפות שנבנתה בעיר אוקלהומה סיטי במקום בו עמד בניין אלפרד פ. מורה שפוצץ בפיגוע באוקלהומה סיטי.
* בריכת ההשתקפות על שם ד"ר מרטין לותר קינג באטלנטה, ג'ורג'יה.
* בריכת ההשתקפות בחזית כנסיית סגרדה פמיליה בברצלונה.
* בריכת ההשתקפות בחזית היכל התרבות בתל אביב.
*בריכת השתקפות כחלק מיצירת כניסה חדשה למוזיאון הלובר. בעיר פריז, יזם נשיא צרפת פרנסואה מיטראן בשנת 1983 את תוכנית הלובר הגדול, בעקבות יוזמה זו נבחר האדריכל הסיני אמריקאי איי אם פיי לקדם את התכנון, התכנית שילבה בריכת השתקפות שצורתה ריבוע שכלא בתוכו ריבוע נוסף, מסובב אשר כלא בתוכו את פירמידת מוזיאון הלובר, משולשת ובנויה מזכוכית אשר דרכה נכנסים כיום למוזיאון. הפרויקט שתוכנן בעל קונספט אדריכלי שונה מהותית ממבני המוזיאון הקיימים, זכה עם השנים להצלחה מרובה בקרב התושבים והמבקרים כאחד.

==קישורים חיצוניים==

השתקפות
קטגוריה:עיצוב נוף
יקניים

יָקָנִיִּים או יקאניים (שם מדעי: Jacanidae; קרויים גם עופות ישו), היא משפחה בסדרת החופמאים של עופות בעלי אצבעות ארוכות העוזרות להם ללכת על פני המים.
== מאפיינים ==
אלו עופות קטנים החיים סביב ביצות ובריכות מים מתוקים באזורים הטרופיים בכדור הארץ. להרבה מבני המשפחה יש נוצות בולטות וצבעוניות העוזרות למשוך בני זוג. הנקבות במינים אלו גדולות ותוקפניות מהזכרים ומתנהגות בצורה פוליגמית, הנדירה אצל עופות.

עופות אלה ניזונים מחסרי חוליות, אותם הם מחפשים בין צמחי המים. למרות קרבתם למים הם אינם מסוגלים לשחות.

==סוגים==
* סוג ומין יחיד יקנת הכף (Microparra capensis)
* סוג יקנה אפרוטרופית (Actophilornis)
** מין יקנה אפריקנית (Actophilornis africanus)
** מין יקנה מדגסקרית (Actophilornis albinucha)
* סוג ומין יחיד יקנה תרנגולית (Irediparra gallinacea)
* סוג ומין יחיד יקנה אסייתית (Hydrophasianus chirurgus)
* סוג ומין יחיד יקנה חומת-כנף (Metopidius indicus)
* סוג יקנה (Jacana)
** מין יקנה אמריקנית (Jacana spinosa)
** מין יקנה מצויה (Jacana jacana)

==גלריה==
<gallery widths="150px" heights="150px"">
Pheasant-tailed Jacana (Hydrophasianus chirurgus) in Hyderabad W IMG 8376.jpg|יקנת זנב פסיון
African jacana (Actophilornis africanus) Kenya.jpg|יקנה אפריקנית
Northern jacana Rio Frio.JPG|יקנה אמריקנית
Corroboree Jacana.jpg|יקנה תרנגולית
Acana jacana -near Yarina Lodge, Napo Province, Ecuador -adult-8 cropped.jpg|יקנה מצויה
Bronze-winged Jacana (Metopidius indicus).jpg|יקנה חומת-כנף
</gallery>

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1885
קטגוריה:טקסונים שתוארו בידי לאונרד הס שטיינגר
*
כרווניים

[[כרוון מצוי]]
כרווניים (שם מדעי: Burhinidae), היא משפחה של עופות בסדרת החופמאים החיים ברחבי מרבית היבשות באזורים חמימים עד ממוזגים. בניגוד למרבית בני סדרתם הם אינם חיים קרוב לים או למקווי מים כלשהם, וחלקם אף מותאמים לתנאים צחיחים כמו מדבריות.

הכרוונים נמוכים יחסית ובעלי מקור קצר ואפור ורגליים קצרות אך חזקות, העוזרות להם לנוע במהירות על הקרקע. הם אוכלי כל הניזונים ממה שהם מצליחים לתפוס במקורם.

בישראל מצוי מין אחד מהמשפחה - כרוון מצוי או "כרוון אירופי".

==מיון==
במשפחה זו 10 מינים קיימים:
*משפחת כרווניים (Burhinidae)
**סוג כרוון (Burhinus)
***כרוון מצוי (burhinus oedicnemus) 
***כרוון סנגלי (burhinus senegalensis) 
***כרוון המים (burhinus vermiculatus) 
***כרוון הכף (burhinus capensis) 
***כרוון דו־פסים (burhinus bistriatus) 
***כרוון פרואני (Burhinus superciliaris) 
***כרוון הודי (Burhinus indicus)
***כרוון הסבך (Burhinus grallarius)
**סוג כרוון ארך-מקור (Esacus)
***כרוון גדול (Esacus recurvirostris)
***כרוון ענק (Esacus magnirostris)
**סוג Wilaru - נכחד
**סוג Genucrassum - נכחד

==קישורים חיצוניים==

* 

*
קטגוריה:בעלי חיים שתוארו ב-1912
קטגוריה:טקסונים שתוארו בידי גרגורי מטיוס
סלפסטיק

החלקה על קליפת בננה בהופעת סלפסטיק
סלפסטיק (באנגלית: Slapstick) הוא ז'אנר בקומדיה המשלב שימוש בתנועות גופניות מכאיבות ומרעישות בצורה משעשעת. דוגמאות מפורסמות לסלפסטיק הן החלקה על קליפת הבננה והטחת עוגה בפניו של אדם.

הסגנון שאוב מהקומדיה דל'ארטה אשר כללה אלימות גופנית רבה מצידו של ארלקינו, שהוא דמות נושאת מקל (סטיק). הסגנון פותח באופן נרחב ב"תור הזהב" של הסרטים האילמים, בהם כיכבו שחקני סלפסטיק מפורסמים, כמו באסטר קיטון, צ'ארלי צ'פלין, האחים מרקס, לורל והארדי (השמן והרזה), לוסיל בול, שלושת המוקיונים ורואן אטקינסון.

סלפסטיק נפוץ מאוד גם בסרטים מצוירים, כדוגמת טום וג'רי ורוד-ראנר בהם ניתן להציג אלימות באופן מוגזם בהרבה מבמציאות.

מקור השם הוא במכשיר שנעשה בו שימוש בקומדיה דל'ארטה. המכשיר היה עשוי משני מוטות עץ דקים, שנראו כמו מחבט, וכאשר הכו בו קלות, נשמע קול נפץ עז. המכשיר, שנקרא bataccio באיטלקית ו-slapstick באנגלית, אפשר לשחקנים להכות זה בזה שוב ושוב, כמעט בלי לגרום נזק. למעשה, זו הייתה צורה מוקדמת ביותר של אפקטים מיוחדים.

אף על פי שהסלפסטיק נחשב כמיושן, הוא עדיין קיים בסרטים קומיים רבים (למשל בסדרה זחל), אם כי לרוב אינו מזוהה ככזה.

==קישורים חיצוניים==

* 

קטגוריה:קומדיה
קטגוריה:סוגות בקולנוע
קולחוז

עבודה בקולחוז
קוֹלְחוֹז (ברוסית: – "קוֹלֶקְטִיבְנוֹיֵה חוֹזְיַאִסְטְבוֹ" – משק שיתופי) הוא כינוי למשק שיתופי בברית המועצות. כחלק מתוכנית החומש של סטלין כפו שלטונות ברית המועצות על האיכרים, בתקופה המכונה "קולקטיביזציה", להתאחד בחוות חקלאיות שיתופיות, בהם הרווחים מתחלקים בין חברי הקולחוז. בניגוד לסובחוז, שהיה משק חקלאי בבעלות המדינה, חברי הקולחוז לא קיבלו משכורת קבועה אלא התחלקו ברווחיו ובתוצרתו.<ref></ref>

בתקופת הקולקטיביזציה הוכרחו חקלאים רבים בברית המועצות להתאחד בקולחוזים בניגוד לרצונם ולמכור את התוצרת למדינה במחיר קבוע מראש ונמוך. לשם דוגמה, ב-1948 היה מחיר השיפון הסיטונאי בברית המועצות 335 רובלים ל-100 ק"ג, אך הקולחוזאים קיבלו עבור כמות זו 8 רובל בלבד ואף תשלום זה נשחק בשל האינפלציה עד שעמד בתחילת שנות ה-50 על כמחצית או שליש מעלות הגידול בפועל. מסיבה זו ואחרות, מרדו באוקראינה האיכרים נגד השלטון בשנים 1930–1933<ref></ref> וגרמו להשמדת אזורים חקלאיים רבים ולשחיטת בהמות (בין השנים 1929 ל-1933 נשחטו יותר ממיליון בהמות. מעל מ-700 בהמות ליום, בממוצע). כתוצאה מהמרד של החקלאים האוקראינים החליט יוסיף סטלין על חקיקת חוקים שלבסוף גרמו להולודומור.<ref></ref>
הכניסה לקולחוז לשעבר במולדובה
במסגרת הקולחוז, כל חבר היה מקבל חלק מהרווחים בהתאם לכמות ימי העבודה שהשקיע בקולחוז. אולם חוסר האמון בין חברי הקולחוז גרם לכך שהעבודה נעשתה בעצלתיים והיעילות הייתה נמוכה ביותר. חברי הקולחוז הורשו להחזיק משק ביתי פרטי לצריכה עצמית בלבד עם אדמה בשטח של 4 דונם, בו הורשו לעבוד לאחר שמלאו את מכסת העבודה היומית עבור הקולחוז. במקרים רבים, עיקר התפוקה של הקולחוז הייתה ממשקים פרטיים אלו. במחקרים בשנות ה-70 התגלה, שהתפוקה במשקים הביתיים הייתה פי 15 מהתפוקה במשקים הקולחוזיים.<ref></ref>
קולחוז ג'רמוק
מסך הברזל שהתרומם ב-1989, והוציא כעשרים מדינות מהבידוד וההסתרה משאר העולם במשך ארבעה עשורים, חשף בפנינו את החקלאות המסורתית והשפעותיה הכלכליות, שהתרחשו במדינות אלו (מדינות ברית המועצות לשעבר). חלק משיטות אלו היו מוצלחות וחלק פחות. תקופה זו היא תקופת ה"חקלאות במעבר" הן מבחינה כלכלית והן מבחינת מדיניות הקרקע והצמיחה של מבנה החקלאות במדינות פוסט סובייטיות.<ref></ref>

==ראו גם==
* סובחוז

==קישורים חיצוניים==

* 

== הערות שוליים ==

קטגוריה:ברית המועצות: כלכלה
קטגוריה:חקלאות בחברה ובתרבות
קטגוריה:קומוניזם
קטגוריה:קואופרטיבים
קטגוריה:קומונות
בני דרום

בְּנֵי דָּרוֹם הוא מושב שיתופי של הפועל המזרחי, השוכן סמוך לאשדוד.

== היסטוריה ==
משה שפירא והגולל משמאל הוא רב צבאי. 23 במרץ 1949]]

הגרעין שהקים את היישוב נוסד בדצמבר 1948 מאיחוד של שני גרעינים: חברי גרעין "נתיבות כפר דרום", אשר נאלצו לנטוש את יישובם המקורי - כפר דרום, וחברי גרעין מורשה של חברי הפועל המזרחי שעלו מצפון אמריקה ומדרום אפריקה. הגרעין המשותף עבר הכשרה בקיבוץ יבנה. בתחילה תוכנן שהעלייה למקום תתקיים בפברואר 1949 אולם העלייה על הקרקע נדחתה. 

היישוב נוסד במרץ ה'תש"ט - 1949. בתחילה כונה היישוב "נתיבות מורשה" אולם במהרה עזבו רוב חברי גרעין "מורשה" שלא התרגלו לאורח החיים הקיבוצי (חלקם הקים את שכונת בית חזון הסמוכה לכפר הרא"ה) והמקום נקרא "קבוצת נתיבות". בהמשך, קראו התושבים למקום "כפר דרום" על שם יישובם המקורי, אולם השם הרשמי היה בני דרום. לאחר זמן מה התברר שהמקום המקורי אליו עלו המתיישבים אינו מתאים והיישוב נדד למקום סמוך. אל הקיבוץ הצטרפו מיוצאי טורקיה ומצרים. בסוף 1956 נמנה הקיבוץ על תשעה קיבוצים שאומצו על ידי הסוכנות בגלל קשיים כלכליים.

בשנת 1960 הגיע הקיבוץ לידי משבר לאחר שחברים רבים עזבו אותו על רקע ויכוח על לינה משותפת, וגם מגרעינים שהגיעו למקום נשארו רק בודדים. בעקבות זאת ביקש הקיבוץ ליהפך למושב שיתופי אך נתקל בהתנגדות של הקיבוץ הדתי ושל מחלקת ההתיישבות של הסוכנות היהודית. לבסוף בשנת 1961 הפך בני דרום למושב שיתופי על אף ההתנגדויות. המושב הופרט ב-2015.

בתחילת שנת 2007 שב והצטרף המושב לתנועת הקיבוץ הדתי.

ב-2008 היו במושב כ-70 משפחות של חברי משק, ועוד כ-60 משפחות בשכונת הרחבה שהוקמה בשנות ה-2000.

רב המושב הוא הרב שלמה וייס. בעבר כיהן הרב דוד סתיו כרב המושב.

==גלריית תמונות==
<gallery>
קובץ:קיבוץ בני דרום 1953 מראה כללי.jpg|קיבוץ בני דרום, מראה כללי, 1953 
קובץ:קיבוץ בני דרום 1953 חדר האוכל א.jpg|קיבוץ בני דרום, חדר האוכל, 1953 
קובץ:קיבוץ בני דרום 1953 משפחה.jpg|ממוזער|קיבוץ בני דרום, משפחה, 1953 
קובץ:קיבוץ בני דרום 1953 חבר המשק א.jpg|קיבוץ בני דרום, חבר המשק, 1953 
קובץ:קיבוץ בני דרום 1953 חבר המשק ב.jpg|קיבוץ בני דרום, חבר המשק, 1953 
קובץ:קיבוץ בני דרום 1953 חבר המשק ג.jpg|קיבוץ בני דרום, חבר המשק, 1953 
קובץ:bneydarom01.JPG|בית הכנסת
קובץ:bneydarom02.JPG|מבנה חדר האוכל המשמש כמבנה רב-תכליתי
קובץ:bneydarom03.JPG|שרידי "ח'אן סוכריר" בגבעה המזרחית של היישוב
קובץ:Bneydarom04.JPG|המדשאה המרכזית
</gallery>

==קישורים חיצוניים==

* [http://www.bnei-darom.com/home אתר מושב בני דרום]
*[https://bd.localtimeline.com/index.php?lang=he סיפור מקומי - בני דרום], ארכיון קהילתי
* [http://www.kad.co.il "כד" מפעל החמוצים]
*מיכאל יעקובסון: [https://michaelarch.wordpress.com/2017/06/14/%D7%A1%D7%99%D7%91%D7%95%D7%91-%D7%91%D7%91%D7%99%D7%AA-%D7%94%D7%9B%D7%A0%D7%A1%D7%AA-%D7%95%D7%97%D7%93%D7%A8-%D7%94%D7%90%D7%95%D7%9B%D7%9C-%D7%91%D7%9E%D7%95%D7%A9%D7%91-%D7%91%D7%91%D7%A0%D7%99/ סיבוב בבית הכנסת וחדר האוכל במושב בבני דרום], באתר 'חלון אחורי', 14 ביוני 2017
* 

==הערות שוליים==

קטגוריה:מושבים
קטגוריה:יישובים דתיים בישראל
מפרץ חיפה

מפרץ חיפה הוא מפרץ בצפון מישור החוף היחידי הגדול בחוף הים התיכון של ארץ ישראל. אורכו (בציר צפון־דרום) הוא כ־12 קילומטר והנחל העיקרי הנשפך אליו הוא נחל קישון.

רובע מפרץ חיפה הוא אחד מרובעי העיר חיפה.

== גאוגרפיה ==
מפרץ חיפה מכיוון [[עכו, ינואר 2022]]
פנורמה של מפרץ חיפה.
מפרץ חיפה במבט מדרום לצפון, 2007
מפרץ חיפה בספרו של [[ז'אן דובדאן, 1666]]
גבולותיו של מפרץ חיפה הם:
:בדרום, הכרמל ובקצהו כף הכרמל וחיפה
:בצפון, עכו ומפרץ עכו
:במזרח, עמק זבולון
:במערב, הים התיכון
ככל שמתקדמים ממזרח למערב במפרץ חיפה המפרץ מעמיק וחלקו המזרחי הוא למעשה חלק מעמק זבולון ששקע לאחר תקופת הקרח האחרונה מתחת לפני המים.

למפרץ חיפה נשפכים שני נחלי איתן גדולים: נחל קישון ונחל נעמן. ספיקתם של שני הנחלים הללו הצטמצמה מאז קום המדינה בשל שאיבת מים ממקורותיהם, ובעשורים האחרונים מימי שני הנחלים הזדהמו בשל הזרמת שפכים מבסיסים צבאיים, מפעלים ועוד. בשפכו של נחל קישון למפרץ הוקם נמל הקישון - נמל משנה לנמל חיפה. למפרץ נשפכים עוד כמה נחלי אכזב הנובעים בכרמל.

השמירה על איכות הסביבה בנחלי מפרץ חיפה בידי שתי רשויות ניקוז נחלים: בדרום המפרץ - רשות ניקוז ונחלים קישון, ובצפון המפרץ - רשות ניקוז ונחלים גליל מערבי (תחום אחריותן של שתי הרשויות משתרע גם מעבר למפרץ חיפה).

==התעשייה במפרץ==
המפרץ שנוצל במתכונת מצומצמת כבר בשלהי התקופה העות'מאנית זכה לפיתוח מואץ בתקופת המנדט הבריטי. הבריטים הניחו את צינור הנפט כירכוכ-חיפה, שהוליך נפט גולמי בין 1935 ל-1948 לבתי הזיקוק בחיפה וממנו לנמל חיפה וליעדים באירופה, וכך עיצבו את עתידו כאזור עתיר תעשיות נפט ותזקיקיו, גז ופטרוכימיה.

בשנות ה-30 ועד לשנות ה-50 של המאה ה-20 היה המפרץ מרכז של תעשיית הקרמיקה בישראל. באזור הזה רוכזו מפעלים כ"פלקרמיק", "קדר" ואחרים.

בשנות האלפיים, התעשייה במפרץ חיפה כוללת מפעלים מהתעשייה הכימית והפטרוכימית, בית זיקוק, תעשייה כבדה ומפעלי דשנים.

==מפרץ חיפה כשדה תעופה ימי בימי המנדט הבריטי==
בתקופת המנדט הבריטי בארץ ישראל, מטוסים אמפיביים בקווי טיסה מסחריים המריאו ונחתו במפרץ. חברת התעופה הבריטית אימפריאל איירווייז המוכרת כיום יותר כבריטיש איירווייז, הפעילה קו טיסות בינלאומי שיצא מלונדון, עצר במעגן טבריה והמשיך למדינות במזרח הרחוק שהיו תחת שלטון בריטי. במקביל, היו טיסות שהגיעו מהדרום ועצרו בחוף ים המלח. כאשר התרסק אחד המטוסים הימיים בכנרת, בשנת 1942 בגלל סופה עזה פסקו הנחיתות הימיות בכנרת. אחרי שהנחיתות הימיות בכנרת פסקו, הן המשיכו בים המלח ובמפרץ חיפה. לאחר פרוץ מלחמת העולם השנייה, עם הצטרפותן של בריטניה ואיטליה ללחימה, הופסק השימוש האזרחי במטוסים אמפיביים בארץ ישראל

==ראו גם==
* צ'ק פוסט (אזור)
* נחל קישון
* זיהום האוויר באזור מפרץ חיפה

== קישורים חיצוניים ==

* 
*
* 	
* [http://main.knesset.gov.il/Activity/committees/InternalAffairs/Pages/HaifaBay.aspx ועדת המשנה של הכנסת לבדיקת סוגיות תכנון וסביבה במפרץ חיפה], 2014
* [http://www.sviva.gov.il/YourEnv/CountyHaifa/HaifaBay/Pages/default.aspx מפרץ חיפה] - אתר המשרד להגנת הסביבה
* 
* 
* עורך, עמוס סלמון, [https://www.mapi.gov.il/earthquake/documents/salamon.pdfמפה מסכמת של סיכוני רעידות אדמה בעיר חיפה וסביבתה], דוח מסכם לוועדת ההיגוי להיערכות לרעידות אדמה בישראל

==הערות שוליים==

=

*
חיפה
חיפה
Power Mac

פאוור-מק מדגם G5
Power Mac או Power Macintosh הוא דגם מחשב מקינטוש המבוסס על מעבדי PowerPC, שיוצר על ידי חברת אפל ויועד למגזר המקצועי (עורכי וידאו, אודיו וגרפיקה).

אפל החלה לייצר דגמי פאור-מק בשנת 1994, אחרי שעברה מהתבססות על מעבדי 68k. הזיכרון לקריאה בלבד (ROM) של מחשבים אלו ומערכת ההפעלה של המק שיצאו עם דגמי פאור-מק הראשונים כללו אמולטור שנועד לאפשר לתוכנות שנכתבו עבור המעבדים הישנים לרוץ ללא שינוי. 

בשנת 2005 הפסיקה אפל את יצור דגמי הפאור-מק עקב המעבר לארכיטקטורת מעבדים של חברת אינטל. דגמי המחשבים שהחליפו את דגמי הפאור-מק הם דגמי הMac Pro.למרות המעבר, השימוש במחשבי PowerPC למיניהם בכלל (ובפרט מחשב כמו הפאוור-מק) התאימו גם לגרסאות המק Tiger ו-Leopard (כלומר התאימו עד Snow Leopard,אשר הוכרזה ב-9 ביוני 2009).

==קישורים חיצוניים==

קטגוריה:מקינטוש
קטגוריה:מכשירים שהושקו ב-1994
קטגוריה:מכשירי חברת אפל
IBook

שמאל
iBook הוא מחשב נייד שיוצר על ידי חברת אפל בין השנים 1999 ל-2006. מחשב ה-iBook מיועד בעיקר לקהל צרכני בתחום החינוך, ומשום כך כולל פחות פיצ'רים ממחשב ה-PowerBook וכמו כן גם זול ממנו. ב-16 במאי 2006 החליפו מחשבי מקבוק את ה-iBook בליין המחשבים הניידים של אפל.

הדגם הראשון של המחשב יצא ב-21 ביולי 1999 וצויד, כמו כל אלו שבאו אחריו, במעבד PowerPC. הדגם הראשון, שכונה בחיבה "צדפה" וקצת פחות בחיבה "מושב האסלה", אופיין בשילוב של שני צבעים והיה מצויד בידית נשיאה. דגם זה זכה לפרסום גם בזכות עמידותו הרבה בתנאים קשים. דגם עדכני יותר, שהיה רבועי ועשוי פלסטיק קשיח, יצא בשנת 2001 ונחשב בעיני רבים למסוגנן יותר. דגם זה התבלט בגווני הלבן שלו ובעיצובים העדכניים יותר של אפל בדור שאחרי ה-iMac המקורי. בנוסף ל-iBook המקורי יצא לאור מודל ה-G4 שכלל עיבוד מהיר יותר, עיצוב מודרני ותמיכה עשירה יותר.

== דגמים ==
=== גרסאות iBook G3 ===
*iBook G3 יצא ב-21 ביולי 1999 ה־iBook הראשון.
**מסך 12.1" מסוג TFT ורזולוציית 800X600.
**מעבד PowerPc G3 300MHz.
**32MB זיכרון RAM.
**דיסק קשיח בנפח 3GB.
**מערכת הפעלה מסוג Mac OS 8.6.
*iBook G3 SE יצא ב-16 בפברואר 2000 - שדרוג מינורי למחשב הראשון.
**המעבד שודרג למהירות 366MHz.
**64MB זיכרון RAM.
**דיסק קשיח בנפח 6GB.
**מערכת הפעלה מסוג Mac OS 9.0.2.
*iBook G3 Dual USB יצא ב-1 במאי 2001 - דור שני למחשבי iBook G3.
**מסך 12.1" מסוג TFT ורזולוציית 1024X768.
**מעבד PowerPc G3 500MHz.
**128MB זיכרון RAM.
**דיסק קשיח בנפח 10GB.
** מערכת הפעלה מסוג Mac OS 9.1.
*iBook G3 14 inch יצא ב-אוקטובר 2001 - גרסה עם מסך גדול יותר.
**שום שינוי מלבד הגדלת המסך ל-14".
*iBook G3 mid 2002 יצא ב-20 במאי 2002 - גרסת רענון.
**העלאת מהירות המעבד ל-600MHz\700MHz.
**הוספת כרטיס מסך מסוג ATI Mobility Radeon 16 MB.
**מערכת הפעלה מסוג Mac OS X 10.1.
*iBook G3 Early 2003 יצא ב-22 באפריל 2003 - גרסת רענון, גרסת G3 האחרונה.
**העלאת מהירות המעבד ל-800MHz\900MHz.
**כרטיס מסך מסוג ATI Mobility Radeon 7500 32 MB.
**דיסק קשיח בנפח 40GB.
**מערכת הפעלה מסוג Mac OS X 10.2.

==קישורים חיצוניים==

קטגוריה:מחשבים ניידים
קטגוריה:מכשירי חברת אפל
קטגוריה:מכשירים שהושקו ב-1999
עצמאות

במדע המדינה, עצמאות היא מצב שבו מדינה ריבונית להכרעותיה בתחומים שונים, הגם שאין ולא תיתכן מדינה שאינה תלויה בגורם חיצוני לקיומה הכלכלי, ובקושי קיימות מדינות שניתן לומר עליהן שהן תלויות בעצמן בלבד לצורכי הגנה על גבולותיהן. ריבונות פירושה קיום חופשי של מערכות להכרעות פנימיות בתחומים כמו מדיניות מטבע, מיסוי, שכר, סביבה, שמירה על הסדר הציבורי וקיום שלטון החוק. מכאן שעצמאות היא תמיד יחסית.

עצמאותה של מדינה נמדדת על פי מספר מדדים: מידת עצמאותה בתחומי מדיניות החוץ והביטחון; מידת עצמאותה הכלכלית; עצמאותה הניהולית; ומידת ההכרה הבין-לאומית בעצמאותה. מדען המדינה והסוציולוג מכס וובר, הגדיר מדינה כארגון בעל מונופול על האלימות, כלומר, במקרה של מדינה דמוקרטית או רפובליקנית, מדינה היא ארגון שרק בידיו הסמכות, הרשות והכלים למנוע מאזרחים מימוש חירויות.<ref>מכס וובר, הפוליטיקה בתורת מקצוע, תל אביב 1962.</ref>

רוב המדינות מציינות את היום בו הושגה עצמאותן במובן השליטה על מדיניות החוץ והביטחון.

מדינות רבות נוהגת לציין את ייסוד עצמאותן באמצעות הכרזה. בין מדינות אלו ניתן למנות את ישראל ואת ארצות הברית.

צריך להבדיל בין המושג "עצמאות" לבין המושג "אוטונומיה". באוטונומיה (בניגוד לעצמאות) יש ריבונות חלקית של ישות מסוימת, עם שליטה כללית של ישות רחבה יותר.

במהלך ההיסטוריה היו ארבעה גלים גדולים של יצירת מדינות עצמאיות:
* 1770–1830: היווסדות ארצות הברית וסיום הקולוניאליזם הספרדי באמריקה הדרומית.
* בשנים שלאחר מלחמת העולם הראשונה: בעקבות התפרקותן של האימפריה העות'מאנית והאימפריה האוסטרו-הונגרית.
* 1945–1979: נפילתו של האימפריאליזם המודרני באפריקה, באוקיינוס השקט ובמזרח התיכון.
*בתקופת היתפוררותו של הגוש המזרחי שהובילה לגל של פיצולי מדינות והכרזות עצמאות ברחבי הגוש המזרחים.

==קישורים חיצוניים==

== הערות שוליים ==

קטגוריה:לאומיות
קטגוריה:מדע המדינה
המפלגה הדמוקרטית הליברלית של מונגוליה

המפלגה הדמוקרטית הליברלית של מונגוליה היא מפלגה במונגוליה. המפלגה הוקמה ב-5 במרץ 1998 ומונה כ-3500 חברים באולן בטור וברחבי המחוזות.

המצע המפלגתי הוא ליברלי, ותומך בזכות לפרטיות ובחופש הדיבור.

המפלגה הוקמה מתוך יוצאי הקואליציה הדמוקרטית של מונגוליה, שהתנגדו להשפעתה השמרנית של המפלגה הרפובליקנית האמריקאית על המפלגה ופנו להקמת מפלגה חדשה. מטרתה של המפלגה היא להמשיך ברפורמות הדמוקרטיות במדינה, תוך כדי שמירה על מדיניות רווחה.

== קישורים חיצוניים ==
* 

קטגוריה:מונגוליה: מפלגות
קטגוריה:מפלגות שהוקמו ב-1998
מוזיאון הירשהורן

מוזיאון הירשהורן (באנגלית: Hirshhorn Museum) הוא אחד המוזיאונים של הסמית'סוניאן. המוזיאון נמצא במול בוושינגטון די. סי., בירת ארצות הברית.

המוזיאון תוכנן על ידי האדריכל גורדון בנשפט, ומתמקד בעיקר באמנות מודרנית.
בגן הפסלים של המוזיאון מוצג פיסול מודרני.

המוזיאון קרוי על שמו של מייסדו ותורם האוסף: הבנקאי היהודי, יוצא בוצ'אץ' שבגליציה, יוסף ה. הירשהורן (1899–1981).

== גלריה ==
<gallery>
 קובץ:Hirshhorn Museum (center).jpg|מבט מתוך החצר הפנימית של המוזיאון
 קובץ:Hirshhorn Museum (inner gallery).jpg|אחת הגלריות של מוזיאון הירשהורן - ניתן לראות איך צורת הגלריה מתעגלת בשל צורת המבנה.
 קובץ:Hirshhorn Museum (basement gallery).jpg|גלריה בקומה התחתונה של המוזיאון
</gallery>

== ראו גם ==
* הגלריה הלאומית לאומנות של פסלי הגן

== קישורים חיצוניים ==

 
* 
* 
* [https://web.archive.org/web/20070702201156/http://hirshhorn.si.edu/museum/story_text.html סיפורו של המוזיאון] 

הירשהורן
הירשהורן
חמסניים

חמסן באנטארקטיקה
חמסניים (שם מדעי :Stercorariidae) היא משפחה בסדרת החופמאים. החמסניים היא משפחה של עופות ימיים. במשפחה סוג יחיד - חמסן (Stercorarius).

== מאפיינים ==
החמסניים מקננים על האדמה באזורי אקלים ממוזג ובאזורי הקוטב והם ידועים בנדידתם ארוכת הטווח.

במהלך השנה למעט בעונת הרבייה הם ניזונים מדגים, שיירים ופגרים. חמסניים רבים ניזונים מטרף שנתפס על ידי עופות אחרים, הם נוהגים לרדוף אחר שחפים, שחפיות ועופות ימיים אחרים כדי לגנוב את טרפם; המינים הגדולים עשויים אף להרוג ולאכול עופות בוגרים. בתקופת הרבייה כשהם מצויים על האדמה הם ניזונים בדרך כלל מלמינגים ומביצים וגוזלים של ציפורים אחרות.

באופן כללי הם בינוניים ביחס לעופות גדולים והם לרוב בעלי נוצות אפורות או חומות ולעיתים קרובות עם סימנים לבנים על כנפיהם. להם מקור מוארך, עם קצה מאונקל ורגל בעלת קרומי שחייה עם טופרים חדים.

החמסניים נחלקים לשני סוגים, כשהמינים הקטנים יותר משתייכים לסוג Stercorarius, בעוד שהמינים הגדולים יותר משתייכים לסוג Catharacta. 

בישראל נצפו כל המינים מלבד החמסן הצ'יליאני והחמסן החום.

{| cellspacing="0" class="wikitable sortable"
! שם !! שם מדעי !! תמונה!! מוטת כנפיים !! אורך
|-
| חמסן גדול || stercorarius skua||מוטת כנפיים: 125–140 ס"מ||אורך: 50–58 ס"מ
|-
| חמסן דרומי || stercorarius maccormicki||מוטת כנפיים: 130 - 140 ס"מ||אורך: 50–58 ס"מ
|-
| חמסן זנבתן || stercorarius longicaudus||מוטת כנפיים: 102-117 ס"מ||אורך: 38–58 ס"מ
|-
| חמסן רחב-אברה || stercorarius pomarinus||מוטת כנפיים: 110-138 ס"מ||אורך: 46-67 ס"מ
|-
| חמסן טפיל|| stercorarius parasiticus||מוטת כנפיים: 107–125 ס"מ||אורך: 41–48 ס"מ
|-
| חמסן צ'יליאני|| stercorarius chilensis||מוטת כנפיים: 130-138 ס"מ||אורך: 5-58 ס"מ
|-
| חמסן חום|| stercorarius antarctica||מוטת כנפיים: 126–160 ס"מ||אורך: 52–64 ס"מ
|-
|}

==קישורים חיצוניים==

* 

*
קטגוריה:משפחות מונוטופיות
גזרן

גזרן (שם מדעי: Rynchops) הוא סוג של עופות במשפחת הגזרניים. בני הסוג הם עופות מים בעלי מקור אדום וארוך שחלקו התחתון גדול ומעוקל יותר מהעליון. מבנה מקור זה מסייע לגזרן לנוע מעל למים ולתפוס בקלות מה שהוא נוגע בו. הגזרנים חיים לאורך ביצות, נהרות ולגונות באזורים הטרופיים של אפריקה, אמריקה ודרום-מזרח אסיה.

המיון של סוג זה נמצא עדין במחלוקת כיוון שיש חוקרים המשייכים אותו למשפחת השחפיים. 

בסוג זה ישנם 3 מינים.

==מיון==
בסוג זה שלושה מינים:
* גזרן אמריקני (Rynchops niger)
* גזרן לבן-צוואר (Rynchops albicollis)
* גזרן אפריקני (Rynchops flavirostris)

==קישורים חיצוניים==

*
קטגוריה:בעלי חיים שתוארו ב-1758
קטגוריה:טקסונים שתוארו בידי קארולוס ליניאוס
קטגוריה:משפחות מונוטופיות
איבידית

איבידית (שם מדעי: Ibidorhyncha struthersii) הוא מין של עוף מסדרת החופמאים. זהו המין היחיד בסוג Ibidorhyncha ובמשפחת האבידיתיים (שם מדעי: Ibidorhynchidae). תפוצת האיבידית בדרום אסיה.

== מאפיינים ==
תפוצת האיבידית בהרי ההימלאיה שבמרכז ומזרח אסיה, בדרום הרמה הטיבטית וכן בתת-היבשת הודו. על אף השטח הנרחב בו היא מצויה כביכול, מספריה קטנים והיא מרוכזת בנהרות רדודים, מסולעים ובעלי זרימה מעטה בלבד.

מראה הייחודי לעופות מים אינו מותיר מקום לבלבול: צבע נוצות הבוגר אפור ובטנו לבנה, הרגליים אדומות, המקור גדול דק ומעוקל כלפי מטה, הפנים והחזה שחורים. לצעירים נוצות אפורות גם בחזה ובפנים ומקורם קטן יותר. נוצותיו של האיבידית, אחידות בצבען במהלך כל השנה. הנוצות המתחדשות עם בעלי קצוות לבנים, הבולטים על רקע הפנים הכהות, אך הן מתבלות עם תחילת עונת הרבייה.

על אף השוני בינה לשאר משפחות החופמאים, היא חולקת מספר מאפיינים איתם. חוקרי עופות רבים, הניחו כי המין הוא חוליה מקשרת בין משפחת השלצדפיים, המזכיר אותם במראה האפרוחים ובהתנהגות הטריטוריאלית, לבין משפחת הסיפניים – איתם המין מזכיר בצורת הבוגרים. חוקרים אשר אינם רואים את המין כיחיד במשפחתו, ממינים אותו באחת המשפחות, על פי רוב בתוך השלצדפיים.

האיבידית היא אחת מהעופות ה"מבוקשים" ביותר על ידי צפרים ברחבי העולם. בעונת הרבייה (מרץ–יוני) היא נמצאת בגבהים 1,700–4,400 מטרים, רחוק ממשכנו של האדם. האיבידית מטילה 4 ביצים בקן קטן אותו היא בונה על הקרקע. בחורף (נובמבר–פברואר) נשארת באותו אזור גאוגרפי, אך בגבהים של 300–2,000 מטרים ונמצאת בעיקר בצפון יבשת הודו, שם ניתן לראותה ביתר קלות. עיקר תזונתה של האיבידית היא חסרי חוליות השוכנים במים ודגים מזדמנים. את טרפה היא מוצאת בעזרת המקור הנובר בקרקעית הנהר והופך את האבנים. בניגוד לחופמאים אחרים באזור, שיטת התזונה של האיבידית אינה מותאמת לנהרות בעלי זרימה חזקה או בוציים יתר על המידה.

בררנות זו בבחירת שטחי המחיה, היא הסיבה לנדירותה של האיבידית. בנפאל, למשל, זיהום מי הנהרות וניצולן למטרות חקלאות, תעשייה ותחבורה, גרמו לירידה ניכרת בתפוצתה והיא כעת בסכנת הכחדה במדינה זו. עם זאת באופן כללי המין אינו מצוי בסכנה.

==קישורים חיצוניים==

* 

==הערות שוליים==

קטגוריה:בעלי חיים שתוארו ב-1832
קטגוריה:טקסונים שתוארו בידי ניקולס אילוורד ויגורס
קטגוריה:חופמאים
קטגוריה:עופות יחידים בסוגם
קטגוריה:מינים יחידים במשפחתם
קטגוריה:הודו: עופות
אנדרטת ג'פרסון

אנדרטת ג'פרסון (באנגלית: Jefferson Memorial) היא אנדרטה הנמצאת בפארק הפוטומק בעיר וושינגטון בארצות הברית, והוקמה לזכרו של נשיא ארצות הברית השלישי תומאס ג'פרסון. האנדרטה בנויה מכיפה העומדת על עמודים בסגנון נאו קלאסי.

== היסטוריה ==
ב-1934 הציע הנשיא פרנקלין דלאנו רוזוולט להקים אנדרטה לזכר נשיא ארצות הברית השלישי תומאס ג'פרסון. בעקבות יוזמה זו העביר הקונגרס חוק בשנת 1934 לצורך הקמת האנדרטה. האנדרטה תוכננה על ידי האדריכל ג'ון רסל פופ בסגנון נאו-קלאסי. סגנון זה ניסה לחקות את סגנון הבנייה הרומי, סגנון שהיה אהוב על ג'פרסון.

עלות הקמת האנדרטה הייתה כ-3 מיליון דולרים. היא נחנכה ב-13 באפריל 1943.

גובהו של פסל ג'פרסון אשר נמצא במרכז האנדרטה הוא 5.8 מטרים, והפסל עשוי ברונזה. משקלו של הפסל - כ-4.5 טון.

גובה הכיפה 39 מטרים, ועובי הקירות 1.2 מטרים.

האנדרטה ממוקמת בפארק הפוטומק על גדת אגן הגאות, והיא מוקפת בעצי דובדבנים - מתנת העם היפני לעיר וושינגטון בשנת 1912.

== תמונות ==
<gallery mode="packed" heights="170px">
Jefferson memorial night 20040704 220948 1.752.jpg|אנדרטת ג'פרסון בלילה
Jefferson Memorial At Dusk 1.jpg|אנדרטת ג'פרסון בין הערביים
File:12072012 Jefferson Memorial 04.jpg|פסל ג'פרסון
</gallery>

==קישורים חיצוניים==

* 
* 
* [http://www.nps.gov/thje/memorial/planning.htm מחלוקות סביב בניית האנדרטה] 
* [https://web.archive.org/web/20050207081540/http://sdsd.essortment.com/thomasjefferson_rjdb.htm ההיסטוריה של אנדרטת ג'פרסון]
* [http://washingtondcmetroweb.com/jeffersonmemorial.htm פרטים נוספים על אנדרטת ג'פרסון] 

ג'פרסון, תומאס
ג'פרסון, תומאס
ג'פרסון, תומאס
קטגוריה:מבנים נאו-קלאסיציסטים
קטגוריה:הנצחת תומאס ג'פרסון
מוזיאון סמית'סוניאן לאמנות אמריקאית

המוזיאון לאמנות אמריקאית
מוזיאון סמית'סוניאן לאמנות אמריקאית (באנגלית: Smithsonian American Art Museum); המכונה בראשי תיבות: SAAM) הוא אחד ממוזיאוני מכון סמית'סוניאן, ונמצא בוושינגטון די. סי. בארצות הברית.

המוזיאון מכיל את האוסף הרחב ביותר של האמנות האמריקאית, ומוצגות בו, בין היתר, יצירות של ג'ורג'יה אוקיף, ג'ון סינגר סרג'נט, אלברט בירסטדט, תומאס מורן, אדוארד הופר וווינסלו הומר. במוזיאון מוצגות יצירות של למעלה מ-7,000 אמנים.

ג'ון ורדן יצר את האוסף הראשוני בשנת 1829 והציג אותו בחדר בביתו. המוזיאון מציג את מרבית אוספיו בבניין משרד הפטנטים הישן; מוצגי אמנות שימושית מוצגים בגלריית רנוויק.

המוזיאון מנהל שבעה בסיסי נתונים אינטרנטיים בהם למעלה מחצי מיליון פריטי מידע, ובהם תיעוד על 400,000 יצירות אמנות, הן כאלה המוצגות במוזיאונים, והן באוספים פרטיים, הן בארצות הברית והן ברחבי העולם.

מאז שנת 1951 המוזיאון מפעיל תוכנית של תערוכות נודדות - נכון לשנת 2013 למעלה מ-2.5 מיליון צופים ראו תערוכות נודדות אלה.

==היסטוריה==
המוזיאון שינה את שמו לאורך השנים. בעבר נקרא "אוסף הסמית'סוניאן לאמנות" (Smithsonian Art Collection), "גלריית האמנות הלאומית" (National Gallery of Art), "האוסף הלאומי לאמנות יפה" (National Collection of Fine Arts), וב-1980 שמו שונה ל"המוזיאון הלאומי לאמנות אמריקאית" (National Museum of American Art). המוזיאון אימץ את שמו הנוכחי, "מוזיאון סמית'סוניאן לאמנות אמריקאית", ב-27 באוקטובר 2000.

ראשיתו של האוסף בשנת 1829, ביוזמתו של ג'ון ורדן (John Varden), אשר הציג את האוסף במבנה שבנה ליד ביתו. 

בשנת 1841 האוסף הוצג לציבור בתערוכה זמנית בניין הפטנטים (מושבו של המוזיאון כיום). 

בשנת 1858 הועברו רוב פרטי האוסף לבניין טירת הסמית'סוניאן, ויתרת האוסף הועבר למבנה בשנת 1862. בעקבות שרפה במבנה בשנת 1865 החליט המכון לא לבנות מבנה ייעודי לאוסף, שאוחסן בחלקו בספריית הקונגרס.

בשנת 1903 נפטרה הארייט ליין, שהייתה בעבר הגברת הראשונה של ארצות הברית, והורישה לסמית'סוניאן את אוספיה (שנקראו "אוספי הגברת הראשונה") בתנאי שיוקם מוזיאון לאמנות. צו בית משפט פדרלי משנת 1906 הכריח את הסמית'סוניאן להקים מוזיאון זה, אם ברצונו לקבל את האוסף.

כאשר גדל האוסף הוא הוצג בחלקים במבנים נוספים של מכון הסמית'סוניאן במול. בשנות ה-20, בשל חוסר במקום תצוגה התברר שאוספים בשווי מיליוני דולרים היו באחסון בהיעדר מקום תצוגה, ותפסו את מקומם של מוצגים במוזיאונים אחרים (בהם הם הוצגו) ובהם: במוזיאון הלאומי להיסטוריה של הטבע, ובבניין האמנות והתעשייה. בשנת 1924 התבקש האדריכל צ'ארלס א. פלאט, אשר תכנן בשנת 1918 את גלריית פריר, להכין תוכנית ראשונית למוזיאון לאמנות אמריקאית, אשר תוכנן להיבנות לצד המוזיאון להיסטוריה של הטבע. המבנה שתוכנן על ידי פלאט לא נבנה. 

המוזיאון נפתח במיקומו הנוכחי בשנת 1968 לאחר שהסמית'סוניאן לקח על עצמו לשפץ את בניין משרד הפטנטים הישן (אתר מורשת היסטורי שלא היה בשימוש באותה עת, הבנוי בסגנון התחייה היוונית, ומהווה דוגמה לסגנון זה) ולהפכו למוזיאון לאמנות. באותה עת המבנה היה במצב רעוע, והייתה הצעה להרסו, ולבנות במקומו מגרש חנייה. מחאה ציבורית הביאה לכך שקונגרס ארצות הברית העניק את המבנה למכון הסמית'סוניאן על מנת להפכו למוזיאון. המבנה שוחזר ושופץ בשנות ה-90, ושוב בין השנים 2000–2006 (במסגרת שיפוץ זה נבנו מרכז כנסים, אודיטוריום, וחצר מקורה גדולה - חצר ארלין קוגוד).

==קישורים חיצוניים==

* 

* 

==הערות שוליים==

אמנות אמריקאית
ים מרמרה

ים מרמרה, הקרוי גם ים השיש (בטורקית Marmara Denizi; ביוונית Θάλασσα του Μαρμαρά או Προποντίδα), הוא ים מוקף יבשה, בשטח של כ-11,350 קמ"ר, הנמצא בין מצר הבוספורוס (המוביל אל הים השחור) למצר הדרדנלים (המוביל אל הים האגאי ולמעשה לים התיכון).

==מקור השם==
ביוון העתיקה ים זה נקרא פרופונטיס (Προποντίς) מפני שהוא הים (pontic) שלפני (pro) הים השחור שדרכו עברו יורדי הים מהים האגאי.
כיום מקור השם מיוונית μάρμαρά (marmaro) שפירושו שיש על שם מחצבות השיש הרבות הקיימות במספר איים בים.

==גאוגרפיה==
ים מרמרה נמצא בין החלק האסייתי והחלק האירופי של טורקיה. תחת ים מרמרה עובר קו השבר הצפון-אנטולי אשר היה מוקד לרעידות אדמה רבות בשלהי המאה ה-20, בהן רעידת האדמה באיזמיט בשנת 1999.

בים מרמרה שתי קבוצות איים עיקריות: איי הנסיכים ואיי מרמרה. באיי מרמרה מחצבות שיש רבות.

אל ים מרמרה נשפכים מספר נהרות. אלו כוללים את ביגה (גרניקוס), סורלוק, וגונן. להוציא אגן ניקוז קטן בחבל תראקיה, רוב אגן הניקוז של ים מרמרה הוא בחבל אנטוליה.

===מליחות===
המליחות הממוצעת של מי ים מרמרה היא כ-22 חלקים לאלף, גבוהה מעט יותר ממי הים השחור ונמוכה בכשני שלישים ממליחות אוקיינוסי העולם. אולם, בקרקעית הים רמת המליחות גבוהה יותר ומגיעה לכדי 38 חלקים לאלף, הדומה לזו של מי הים התיכון. שכבת מים עמוקה ומלוחה זו אינה עולה לפני הים. מקור עיקרי למים מתוקים בים מרמרה הם הנהרות הנשפכים אליו.

=== הקרום הלבן ===
מאז 2007 היו התפשטויות של ריר לבן (אשר כונה "הריר הלבן") אך הבעיה בדר"כ נפתרה בעצמה והשפעותיה על המערכת הביולוגית במקום היו זניחות.

באפריל 2021 כיסתה את ים מרמרה, שכבה רירית לבנה ועבה. למרות כל המאמצים לנקות את הכתמים הלבנים שכיסו את פני הים, הם לא נעלמו.

החומר המסתורי שכיסה את פני הים היה ריר שמפרישות אצות מיקרוסקופיות החיות בים. הריר, שמרקמו ג'לטיני ועשוי בעיקר מסוכרים, מופרש באופן טבעי לאורך השנה ואינו רעיל או מזיק בדרך כלל. חיידקים החיים בים מפרקים אותו, ובתנאים רגילים הוא נעלם תוך זמן קצר ולא מצטבר לכמויות גדולות. אולם נראה כי שינויים סביבתיים הכניסו את האצות למצוקה והביאו לכך שהפרשת הריר תהיה קיצונית עד כדי כך שהחיידקים שמפרקים אותו בדרך כלל לא יצליחו להתמודד עם הכמות הרבה.

==קישורים חיצוניים==

* 
* 
* 
* 
* 

*
מרמרה
מרמרה
גלריית ארתור מ. סקלר

גלריית ארתור מ. סקלר (באנגלית: Arthur M. Sackler Gallery) היא חלק ממוסד הסמית'סוניאן. הגלריה ממוקמת במבנה תת-קרקעי במול בעיר וושינגטון, בארצות הברית.
הגלריה נמצאת מאחורי ה"טירה" והיא, יחד עם גלריית פריר, מציגה אמנות אסייתית.
מבנה הגלריה מקושר הן לגלריית פריר והן למוזיאון הלאומי לאומנות אפריקנית.
כלי מ[[ברונזה לשתיית יין. תקופת שושלת שאנג, סין המאה ה-13 לפנה"ס.]]

==קישורים חיצוניים==

* 

קטגוריה:מוזיאונים לאמנות אסיה
קטגוריה:מוזיאונים לאמנות בוושינגטון די. סי.
קטגוריה:המול
גלריית פריר

גלריית פריר (באנגלית: Freer Gallery of Art) היא חלק ממוזיאוני הסמית'סוניאן ומוקדשת לאמנות מאזור מזרח אסיה: אמנות יפנית, סינית, קוריאנית, הודית ופרסית. הגלריה נפתחה לקהל בשנת 1923, והייתה הגלריה הראשונה לאמנות של מוסד הסמית'סוניאן.

גלריית פריר לאמנות של מוסד סמית'סוניאן וגלריית ארתור מ. סקלר בוושינגטון הבירה הודיעו ב-2019 שמכאן ואילך, הם יתפקדו כמוזיאון הלאומי לאמנות אסייתית , במסגרת מיתוג מחדש המדגיש את המוקד של האוספים שלהם.<ref></ref>

== היסטוריה ==
הגלריה נוסדה על ידי צ'ארלס לנג פריר (1854–1919), יצרן רכבות מדטרויט, אשר תרם את הכספים לגלריה.

הגלריה ממוקמת בצד הדרומי של שדרת המול בוושינגטון הבירה, סמוך לגלריית סקלר. המוזיאון פתוח 364 ימים בשנה (סגור בחג המולד).

בגלריה מוצגים ציורים יפניים, מסכים מצוירים סיניים, קרמיקה קוריאנית והודית, ופסלים בודהיסטים.
כמו כן מציג המוזיאון את חדר הטווס, חדר שהובא בשלמותו מבית אנגלי מן המאה ה-19.

==ראו גם==
*אמנות אסיה

==קישורים חיצוניים==

* 
* 
* [https://web.archive.org/web/20041209021352/http://www.asia.si.edu/exhibitions/current/peacock.htm חדר הטווס]

==הערות שוליים==

קטגוריה:מוזיאונים לאמנות בוושינגטון די. סי.
קטגוריה:מוזיאונים לאמנות אסיה
קטגוריה:המול
קטגוריה:שדרת העצמאות
בללייקה

בַּלַלַייקָה (בכתב רוסי: Балалайка) היא כלי מיתר מסורתי במרכז אסיה ובפרט ברוסיה. לבללייקה אופיינית תיבת תהודה משולשת העשויה מעץ ו-3 מיתרים (לעיתים שישה, בזוגות). הבללייקה הפכה לאחד כלי המיתר החשובים במזרח אירופה, בייחוד ברוסיה ובאוקראינה. רפרטואר הדורש טכניקת נגינה מורכבת קידם את הבללייקה לדרגת חשיבות של כלי נגינה קלאסי, ויצירות רבות נכתבו במיוחד עבורה.

יש שישה גדלים שונים של בללייקות. הגודל השכיח ביותר המשמש לנגינת סולו הוא הגודל הבינוני (מכונה בללייקה פּרִימָה). כוונון המיתרים של בללייקה פרימה הוא מי, מי, לה (שני המיתרים התחתונים מכווננים לאותו גובה), ומנגנים עליה בעזרת האצבעות בטכניקה מיוחדת, לעיתים קרובות בפריטת טרמולו. תכונה מיוחדת של בללייקה זו היא שהרווח בין המיתר הראשון והשני גדול מהרווח בין המיתר השני ושלישי. 

גודל שכיח פחות הוא "בללייקה גדולה" (בללייקה סֶקוּנדָה), המכווננת לה, לה, רה – קווינטה אחת נמוך יותר מהבללייקה פרימה.

גדלים נוספים הם:
* פיקולו (נדיר) בכוונון סי, מי, לה (כוונון דיסוננטי)
* אַלטוֹ בכוונון מי, מי, לה (נמוך באוקטבה מבללייקה פרימה)
* בס בכוונון מי, לה, רה
* קונטרבס בכוונון מי, לה, רה (נמוך באוקטבה מבללייקה בס) .

על בללייקות בס וקונטרבס פורטים בעזרת מפרט.

הכוונון עשוי להשתנות ממקום למקום ובהתאם לסוג המוזיקה המנוגנת. לעיתים הבללייקה פרימה מכווננת "בסגנון גיטרה", סול, סי, רה, בדומה לשלושת המיתרים הדקים של הגיטרה הרוסית, מה שמקל על נגני גיטרה רוסית לנגן בה. 

בשלוש הבללייקות הקטנות יותר (פיקולו, פרימה וסקונדה), מקובל להשתמש בשני מיתרי ניילון (המיתרים התחתונים הזהים) ובמיתר מתכת אחד (העליון).

כלי נגינה זה הפך לשמו של שיר מפורסם של הזמרת אילנית.
ישנו שיר נוסף "נגני לי (בללייקה)" בביצועו של דורון מזר שחיברה שמרית אור והלחין ננסי ברנדס.

==ראו גם==
* טום בללייקה

==קישורים חיצוניים==

* 

קטגוריה:כלי פריטה
קטגוריה:כלי מיתר
קטגוריה:רוסיה: המצאות
סמית'סוניאן

מכון סמית'סוניאן (באנגלית: Smithsonian Institution) הוא מוסד המאגד 19 מוזיאונים וגלריות, פארק זואולוגי לאומי, 9 מכוני ומרכזי מחקר, 3 מרכזי תרבות ומעל 137 מיליון אוצרות אמנות ומוצגים, אשר מרביתם נמצאים בוושינגטון בארצות הברית. ברשת המוזיאונים מבקרים בכל שנה כ-30 מיליון איש. המוזיאונים פתוחים בכל ימות השנה, למעט חג המולד (25 בדצמבר).

==היסטוריה==
מכון הסמית'סוניאן נוסד על ידי ג'יימס סמית'סון (1765–1829) אשר שאף להפיץ ידע ברחבי ארצות הברית. סמית'סון בצוואתו הוריש לממשלת ארצות הברית את הונו על מנת שיוקם מוסד שמטרתו "הגדלת והפצת הידע בקרב האנושות". באוגוסט 1838 הגיע ההון לארצות הברית, בדמות 105 שקים ובהם 104,960 מטבעות סובריין זהב (אז בשווי של 500,000$). אך ההון הושקע בצורה גרועה, ומרבית הסכום ירד לטמיון. ב-10 באוגוסט 1846 חתם הנשיא ג'יימס פולק את חוק הסמית'סוניאן אשר יסד את הקרן המממנת כיום את המכון.

התעשיין והנדבן צ'ארלס לנג פריר תרם ב-1908 את אוספו הפרטי וכן מימן את בניית הגלריה לאחזקת האוסף (גלריית פריר), שהייתה לגלריה הראשונה של המכון.

== כיום ==
בראש המכון עומד נומינלית צ'נסלור - תפקיד אשר בפועל משמש בו תמיד נשיא בית המשפט העליון של ארצות הברית, ובחבר הנאמנים חבר גם סגן נשיא ארצות הברית. תפקיד המנהל הכללי בפועל של המוסד מכונה "מזכיר" (Secretary) הנבחר על ידי חבר הנאמנים.

11 מתוך מוזיאוני המוסד ומרכז המידע של הסמית'סוניאן (השוכן בבניין דמוי טירה) נמצאים במרכז המול, רצועה הנמשכת בין אנדרטת לינקולן ובנין הקפיטול. שאר המוזיאונים נמצאים בוושינגטון, ניו יורק ובשנטילי, וירג'יניה.

המכון מוציא לאור שני מגזינים: ה-Smithsonian החודשי הנשלח למנויי הבית, עם יותר מ-2 מיליון מנויים חודשיים והעוסק בתחומים הנחקרים במסגרת המכון. ו-Air & Space הדו-חודשי, היוצא לאור על ידי מוזיאון האוויר והחלל הלאומי.

האסטרואיד 3773 סמית'סוניאן נקרא על שם המכון.

== לקריאה נוספת ==
* מישל נוריס, גם אני אמריקאי, נשיונל ג'יאוגרפיק ישראל, גיליון 221, אוקטובר 2016

==קישורים חיצוניים==

*
*

==הערות שוליים==

*
קטגוריה:וושינגטון די. סי.: מוזיאונים
קטגוריה:מוזיאונים לאמנות בוושינגטון די. סי.
קטגוריה:המול
בניין הסמית'סוניאן

בניין מוסד הסמית'סוניאן, המכונה "הטירה", נמצא במול בוושינגטון, בארצות הברית. הבניין מכיל את משרדי מוסד הסמית'סוניאן ואת מרכז המידע של המוסד.

המבנה בנוי מאבן חול אדומה בסגנון נורמני וברוח התחייה הגותית.

הבניין נבנה בשנת 1855 על פי תכנון של האדריכל ג'יימס רנויק הבן.
הבניין נשרף ב- 24 בינואר 1865 - השרפה הרסה את המגדלים הצפוני והמזרחי ואת הקומה השנייה של הבניין. הבניין שופץ לאחר השרפה, ושוחזר למצבו המקורי.

בין השנים 1858 ו-1960 שימש הבניין מקום מגוריו של מזכיר המוסד וכן אולמות תצוגה.

==קישורים חיצוניים==

* 

קטגוריה:המול
קטגוריה:וושינגטון די. סי.: מבנים
מדינות אפריקה

מפה מדינית של אפריקה
שטחה של יבשת אפריקה מחולק בין 54 מדינות שונות לפי אזורים גאוגרפיים שונים שהם:
מדינות צפון אפריקה

== מדינות צפון אפריקה ==
* אלג'יריה
* לוב
* מרוקו
* מצרים
* סהרה המערבית (במחלוקת)
* סודאן
* תוניסיה
* סאוטה ומלייה (שייכות לספרד)

מדינות מזרח אפריקה

== מדינות מזרח אפריקה ==
* אוגנדה
* אריתריאה
* אתיופיה
* בורונדי
* ג'יבוטי
* דרום סודאן
* טנזניה
* מאוריציוס
* מדגסקר
* סומליה - סומלילנד (במחלוקת), פונטלנד
* סיישל
* קומורו
* קניה
* רואנדה

מדינות מערב אפריקה

== מדינות מערב אפריקה ==
* בורקינה פאסו
* בנין
* גאנה
* גינאה
* גינאה ביסאו
* גמביה
* חוף השנהב
* טוגו
* כף ורדה
* ליבריה
* מאוריטניה
* מאלי
* ניגריה
* ניז'ר
* סנגל
* סיירה לאון
* צ'אד
* סנט הלנה,אסנשן וטריסטן דה קונה (שייכת לממלכה המאוחדת)

מדינות מרכז אפריקה

== מדינות מרכז אפריקה ==
* גינאה המשוונית
* גבון
* סאו טומה ופרינסיפה
* קמרון
* הרפובליקה המרכז אפריקנית
* הרפובליקה של קונגו (קונגו בראזוויל)
* הרפובליקה הדמוקרטית של קונגו (לשעבר זאיר, קונגו קינשאסה) 

מדינות דרום אפריקה

== מדינות דרום אפריקה ==
* אנגולה
* אסוואטיני
* בוטסואנה
* דרום אפריקה
* זימבבואה
* זמביה
* לסוטו
* מוזמביק
* מלאווי
* נמיביה
* ראוניון (שייכת לצרפת)

==קישורים חיצוניים==

*
קטגוריה:אפריקה
החוראל הגדול

החוראל הגדול (במונגולית: Ulsyn Ikh Khural) הוא הפרלמנט של מונגוליה, השוכן בעיר הבירה אולן בטור. הוא מונה 76 חברים, הנבחרים לקדנציה של 4 שנים.

החוראל משמש כרשות המחוקקת הבכירה של מונגוליה, על פי החוקה החדשה מ-1992, הקובעת כי "מונגוליה היא רפובליקה בעלת שלטון פרלמנטרי".

על פי "חוק הבחירות לחוראל הגדול" (1992, תוקן בשנת 1996) נערכות בחירות פרלמנטריות ב-76 אזורי בחירה, אשר בכל אחד מהם נבחר נציג על פי בחירת הרוב. תקופת הכהונה של כל חבר חוראל מתחילה בשבועתו למדינה ומסתיימת עם שבועתם של החברים החדשים.

==מבנה אדמיניסטרטיבי==
החוראל מיישם את כוחו באמצעות וועדות מיוחדות, תת-וועדות, קבוצות מפלגתיות וצורות ארגוניות אחרות. חקיקת חוקים או החלטות אחרות מתקבלות אך ורק באסיפות החוראל.

===יושב ראש===
בתוך 30 יום מבחירתם על חברי החוראל לבחור יו"ר וסגן יו"ר, חברי וועדות, ראש ממשלה ואת חברי הממשלה. עד בחירתו של היו"ר מנהל את הדיונים זקן החברים. 

סמכויותיו של יו"ר החוראל הן:
# כינוס מליאות חוראל
# קביעת הנושאים העומדים על סדר היום במליאה
# ניהול יחסי החוץ של החוראל
# ממלא מקומו של הנשיא

===ועדות קבועות ותת וועדות===

פעולותיו של החוראל מתבססות על קיומן של ועדות קבועות, העוסקות בתחומים שונים. בחוראל הנוכחי 6 ועדות:
# ועדת מדיניות חברתית
# ועדת תשתיות לאומיות
# ועדת מדיניות תקציבית
# ועדת חוק ומשפט
# ועדת מדיניות סביבה
# ועדת מדיניות כלכלית

יו"ר כל ועדה נבחר מבין חברי החוראל לקדנציה של שנה ויכול להיבחר בשנית. במקרה הצורך, יכול החוראל להחליט על הקמת תת-ועדה בתוך ועדה קיימת. התת-וועדות הקיימות בחוראל הנוכחי הן:
# תת-ועדה לזכויות אדם
# תת-ועדה למלחמה בשחיתות

==בחירות==
הבחירות האחרונות לחוראל נערכו בשנת 2012. שתי המפלגות שזכו לרוב הקולות הן הקואליציה הדמוקרטית של מונגוליה והמפלגה העממית של מונגוליה.

הבחירות היו ביולי 2016.

כיום ההרכב הפוליטי של הפרלמנט הוא:
* 31 נציגים מטעם המפלגה הדמוקרטית
* 25 נציגים המפלגה העממית של מונגוליה
* 11 נציגים מטעם המפלגה העממית -מהפכנית של מונגוליה והמפלגה הדמוקרטית-לאומית
* 2 נציגים מטעם מפלגת הירוקים
* 4 נציגים עצמאיים

== ראו גם ==

* פוליטיקה של מונגוליה
* בתי מחוקקים לפי מדינה

==קישורים חיצוניים==

* 
* [http://www.ifla.org/VII/s3/conf/1mongo-e.htm ספריית החוראל הגדול]

קטגוריה:ערכים שבהם תבנית בריטניקה אינה מתאימה
קטגוריה:מונגוליה: מבנים
קטגוריה:מונגוליה: פוליטיקה
מונגוליה
מונגוליה
מרקוריוס

גאלי של מרקוריוס. האל מתואר בסממניו המוכרים של האל היווני הרמס, המזוהה איתו: הכובע המכונף, המטה והצרור שהוא נושא לצדו.]]
הציור "מרקוריוס" מאת [[הנדריק גולציוס.]]
מֶרְקוּרְיוּס (בלטינית: Mercurius ), היה אחד מהאלים המרכזיים במיתולוגיה הרומית. במקור, הוא היה האל הממונה על המסחר ועל הסוחרים, כפי שגם משתמע משמו, הנגזר מהמילה הלטינית merx ("סחורה") או mercator ("סוחר" מהפועל הלטיני mercari - "לסחור"). לאחר שזוהה עם האל היווני הרמס, הוא תואר בנוסף גם כשליח האלים והוצג באמנות עם סממניו המאפיינים של הרמס - הכובע והסנדלים המכונפים והמטה המכונף סביבו כרוכים שני נחשים. הוא כונה בהתאם גם "אליפס" ("בעל הרגליים המכונפות"). בנוסף לזיהויו עם הרמס, זוהה מרקוריוס גם עם האל האטרוסקי תורמס.

בשנת 495 לפנה"ס, הוקם לכבודו של מרקוריוס מקדש בסירקוס מקסימוס, בין גבעת אוונטין לגבעת הפאלאטין ברומא. היה זה מקום מתאים לפולחן אל המסחר והזריזות, שכן במקום שכן מרכז מסחרי חשוב ומסלול מרוצים. מיקומו בין המעוז הפלבאי באוונטין ובין המרכז הפטריקי בפאלאטין הדגיש גם את תפקידו של מרקוריוס כמתווך.

חגו החשוב ביותר של מרקוריוס, המרקורליה, נחוג כל שנה ב-15 במאי. באותו יום סוחרים נהגו להתיז על ראשיהם מים מהבאר המקודשת לו ליד פורטה קאפנה.

מרקורי היה אל פופולרי ביותר בקרב העמים שנכבשו על ידי האימפריה הרומית. הקלטים הקבילו אותו לאל הראשי שלהם - לוגוס, והשבטים הגרמאניים הקבילו אותו לוודן.

מרקוריוס תואר כעלם צעיר, החובש לראשו כובע מכונף ורחב שוליים ("פטאסוס"), לגופו עוטה גלימת נוסעים, רגליו נעולות בסנדלים מכונפים ובידיו מחזיק צרור כסף ומטה שליחים ("קאדוסאוס").

==אזכורים ביהדות==

"כוכב" המוזכר במקרא בספר עמוס מזוהה עם כוכב חמה ששמו הלועזי הוא מרקורי.

המרקוליס המוזכר פעמים רבות בתלמוד הוא המרקוריוס, כנראה שיבוש מכוון שבא להימנע מציון שם האליל או לבזות אותו. הביטוי התלמודי "זורק אבן למרקוליס", הבא לציין מי שפועל לרעה למרות שכוונתו הייתה לטובה, מקורו בפולחן האליל, שהתקיים לדבריהם על ידי זריקת אבנים לכיוון פסלו שהיה מוצב בצדי דרכים. עם זאת, יש מי שרצה לזהות את המרקוליס עם דולמן.

==אזכורים תרבותיים==
על שמו של האל הרומי קרוי כוכב הלכת הקרוב ביותר לשמש, מרקורי, הוא כוכב חמה. מבין שבע המתכות הקדומות יוחסה אליו הכספית - בגלל "מהירותה" - היינו הנוזליות שלה.

שתי דמויות קומיקס מבוססות על מרקוריוס - מקס מרקורי מבית DC קומיקס וקוויקסילבר מבית מארוול קומיקס. בנוסף, ג'יי גאריק, הפלאש מתור הזהב, חובש קסדה מכונפת כמחווה לאל הרומי.

שאזאם, גיבור על נוסף של חברת DC, קיבל, על פי סיפור הרקע שלו, את מהירותו של מרקורי

בספר פרסי ג'קסון והאולימפיים הרמ מופיעה כמה פעמים.

==קישורים חיצוניים==

* 
* 

==הערות שוליים==

פסל מרקוריוס ב[[שטוטגרט]]

קטגוריה:אלים רומיים
קטגוריה:אלי מסחר
הקפיטול

הקָפִּיטוֹל (באנגלית: United States Capitol; נקרא גם בניין הקפיטול או גבעת הקפיטול) הוא מקום מושבו של הקונגרס של ארצות הברית (הרשות המחוקקת הפדרלית של ארצות הברית). בניין הקפיטול ניצב בראש גבעה שנמצאת בקצהו המזרחי של המול בעיר וושינגטון בירת ארצות הברית, ובלבו של מתחם הקפיטול.

לבניין שני אגפים, המוקצים לשני חלקי הקונגרס: בחלקו הצפוני שוכן הסנאט, ובחלקו הדרומי שוכן בית הנבחרים. במרכז הבניין נמצאת כיפתו הגדולה, בעלת קווי מתאר הזהים לכיפת קתדרלת סנט פול שבלונדון.

המונח "קפיטול" לקוח מגבעת הקפיטולין של רומא העתיקה, שמסורתה וסמליה היוו השראה לדורות הראשונים של המתיישבים האמריקאים.

האחראי לתחזוקה, לניהול השוטף, לפיתוח ולשימור של בניין הקפיטול נקרא אדריכל הקפיטול (Architect of the Capitol, ובקיצור AOC), ועל אבטחתו מופקדת משטרת הקפיטול.

== היסטוריה ==
הבניין הנוכחי הוא המבנה הרביעי המשמש כמקום מושב הקפיטול. הראשון היה בית המדינה של מדינת מרילנד באנאפוליס, מרילנד, בו שכן הקונגרס בין השנים 1783–1784. השני היה הבניין הפדרלי בעיר ניו יורק שבמדינת ניו יורק בו שכן הקונגרס בין השנים 1789–1790, והשלישי היה בניין הקונגרס בפילדלפיה, פנסילבניה בו שכן הקונגרס בין השנים 1790–1800.

בנייתו של הבניין הנוכחי החלה בשנת 1793. בניית אגף הסנאט הסתיימה בשנת 1800, ובניית אגף בית הנבחרים הסתיימה בשנת 1811.
הישיבה הראשונה של הקונגרס בבניין הנוכחי נערכה ב-17 בנובמבר 1800.

שנה לאחר סיום הבנייה, בעת מלחמת 1812 נשרף הבניין על ידי הצבא הבריטי. בין 1855 ל-1866 הורחב הבניין והוקמה הכיפה . ב-1863 הוסף פסל החופש בראש הכיפה. בשל גודלה של הכיפה, הפך הבניין לבלתי פרופורציונלי, אי לכך נבנה אגף נוסף בשנת 1958.

ב-11 בספטמבר 2001, כחלק מפיגועי 11 בספטמבר, הקפיטול היה אחד מהיעדים שבו (או בבית הלבן) יועדה טיסה 93 של יונייטד איירליינס להתרסק. פיגוע זה נכשל בשל התערבות הנוסעים, והמטוס רוסק בשדה פתוח במדינת פנסילבניה במקום זאת.

ב-6 בינואר 2021, הותקף בניין הקפיטול על ידי תומכיו של נשיא ארצות הברית לשעבר דונלד טראמפ עקב בחירת המתמודד המתנגד לו, ג'ו ביידן. אירוע זה גבה את חייהם של 5 בני אדם. בנוסף, הוכרז על עוצר בסביבת הקפיטול. במאי 2023 התפרסם כי חברי המיליציה שהשתתפו במתקפה נידונו לעד 18 שנות מאסר.

== מרכז המבקרים ==
למבקרים בבניין, הכניסה לקפיטול היא מתוך מרכז מבקרים תת-קרקעי, אשר נחנך בדצמבר 2008. בנייתו של מרכז המבקרים ארכה שבע שנים והסתכמה בעלות גבוהה, עובדה אשר גררה ביקורת בתקשורת.

בתוך הרוטונדה של בניין הקפיטול מוצג דרך קבע, ובאופן בלעדי, דגל השבויים והנעדרים המציין את דאגתם של אזרחי ארצות הברית לגורל שבויי ונעדרי המלחמה. כמו כן מוצבים בו פסלים רבים שנבחרו על ידי מדינות ארצות הברית.

מבנה הקפיטול מופיע על שטר 50 דולר אמריקאי.

== תמונות ==
<gallery mode="packed" heights="150px">
קובץ:US Capitol.jpg|בניין הקונגרס
קובץ:Capitol1846.jpg|הקפיטול בשנת 1846
File:US $50 Series 1996 Reverse.jpg|בניין הקפיטול על שטר של 50 דולר
</gallery>

==קישורים חיצוניים==

* 

* 
* [http://www.aoc.gov משרד אדריכל הקונגרס] – מידע על המבנה, ההיסטוריה שלו ופרטים לעזרת המעוניינים לבקר בו

==הערות שוליים==

*
קטגוריה:ארצות הברית: פוליטיקה
קטגוריה:המול
קטגוריה:מבנים נאו-קלאסיציסטים
קטגוריה:הקונגרס של ארצות הברית